“สศอ.” เผยดัชนีผลผลิตอุตสาหกรรม ก.ค.ขยายตัว 5% หนุน 7 เดือนโต 9%
“สศอ.” เผยดัชนีผลผลิตอุตสาหกรรม ก.ค.ขยายตัว 5% หนุน 7 เดือนโต 9% จากฐานต่ำในปีก่อน รับผลกระทบวิกฤตโควิด-19 ในรอบแรก
“สศอ.” เผยดัชนีผลผลิตอุตสาหกรรม ก.ค.ขยายตัว 5% หนุน 7 เดือนโต 9% จากฐานต่ำในปีก่อน รับผลกระทบวิกฤตโควิด-19 ในรอบแรก
30 ส.ค. 2564

สำนักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (MPI) เดือน ก.ค.64 อยู่ที่ระดับ 91.41 ขยายตัว 5.12% เมื่อเทียบกับช่วงเดียวกันปีก่อน (YoY) ส่วนหนึ่งเป็นผลจากฐานที่ต่ำในปีก่อน เนื่องจากยังอยู่ในช่วงได้รับผลกระทบจากวิกฤตโควิด-19 ในรอบแรก เป็นปัจจัยสำคัญส่วนหนึ่งให้ MPI ยังขยายตัว แต่อยู่ในอัตราที่ชะลอลง
ส่วนสถานการณ์การติดเชื้อไวรัสโควิด-19 ของแรงงานในสถานประกอบการยังไม่ส่งผลต่อการจ้างงานและการผลิตภาคอุตสาหกรรมในภาพรวม สะท้อนได้จากดัชนีแรงงานอุตสาหกรรมเดือนก.ค. 64 ยังคงขยายตัว 3.41%
ขณะที่เศรษฐกิจโลกมีแนวโน้มดีขึ้นตามลำดับจากการดำเนินมาตรการกระตุ้นเศรษฐกิจขนาดใหญ่ และความคืบหน้าในการฉีดวัคซีนในหลายประเทศ ทำให้เกิดความเชื่อมั่นในการผลิตและการบริโภค ส่งผลให้การส่งออกสินค้าอุตสาหกรรม (ไม่รวมทองคำ อาวุธ รถถังและอากาศยาน) เดือนก.ค. ขยายตัวสูงต่อเนื่องในระดับ 2 หลัก
ด้านการผลิตรถยนต์ยังคงขยายตัวสูงจากฐานต่ำปีที่แล้วที่มีการล็อกดาวน์จากการแพร่ระบาดของโควิด-19 ระลอกแรก แต่จะต้องติดตามปัญหาการขาดแคลนชิป และกำลังซื้อในประเทศที่ส่งผลให้ยอดขายในประเทศเดือน ก.ค. 64 หดตัว
ขณะที่ในช่วง 7 เดือนแรกปี 64 (ม.ค.-ก.ค.) ดัชนี MPI ขยายตัวเฉลี่ย 8.91%